Document ID: 31998R2866

Reference:
10/Sv. 001
HR
Službeni list Europske unije
54
31998R2866
L 359/1
SLUŽBENI LIST EUROPSKE UNIJE
31.12.1998.
UREDBA VIJEĆA (EZ) br. 2866/98
od 31. prosinca 1998.
o stopama konverzije između eura i valuta država članica koje usvajaju euro
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno prvu rečenicu njegovog članka 109.l stavka 4.,
uzimajući u obzir prijedlog Komisije,
uzimajući u obzir mišljenje Europske središnje banke (1),
(1)
budući da prema članku 109.j stavku 4. Ugovora, treća faza Ekonomske i monetarne unije počinje 1. siječnja 1999.; budući da je Vijeće u sastavu šefova država ili vlada 3. svibnja 1998. potvrdilo da Belgija, Njemačka, Španjolska, Francuska, Irska, Italija, Luksemburg, Nizozemska, Austrija, Portugal i Finska ispunjavaju uvjete potrebne za usvajaju jedinstvene valute 1. siječnja 1999. (2);
(2)
budući da je prema Uredbi Vijeća (EZ) br. 974/98 od 3. svibnja 1998. o uvođenju eura (3), valuta država članica koje usvajaju jedinstvenu valutu od 1. siječnja 1999. euro; budući da je za uvođenje eura potrebno utvrditi stope konverzije prema kojima će euro zamijeniti nacionalne valute te prema kojima će se euro dijeliti u nacionalne novčane jedinice; budući da su stope konverzije u članku 1. stope konverzije na koje upućuje treća alineja članka 1. Uredbe (EZ) br. 974/98;
(3)
budući da se prema Uredbi Vijeća (EZ) br. 1103/97 od 17. lipnja 1997. o određenim odredbama koje se odnose na uvođenje eura (4), svako pozivanje na ECU u pravnom instrumentu zamjenjuje upućivanjem na euro po stopi od jednog eura naprema jednom ECU-u; budući da članak 109.l stavak 4. druga rečenica Ugovora određuje da utvrđivanje stopa konverzije samo po sebi ne mijenja vanjsku vrijednost ECU-a; kako bi se to osiguralo, Komisija je 31. prosinca 1998., prema utvrđenom postupku za izračunavanje dnevnih službenih tečajeva ECU-a, izračunala tečajeve valuta država članica koje usvajaju euro prema ECU-u i utvrdila ih kao stope konverzije;
(4)
budući da su ministri država članica koje usvajaju euro kao jedinstvenu valutu, guverneri središnjih banaka tih država članica, Komisija i Europski monetarni institut/Europska središnja banka 3. svibnja 1998. (5) odnosno 26. rujna 1998. izdali dva priopćenja o utvrđivanju i donošenju neopozivih stopa konverzije eura;
(5)
budući da Uredba (EZ) br. 1103/97 određuje da se sve stope konverzije utvrđuju kao jedan euro izražen svakom od nacionalnih valuta država članica koje usvajaju euro; kako bi se osigurao visok stupanj točnosti, stope se utvrđuju sa šest značajnih znamenki i ne određuju se inverzni i bilatelarni tečajevi između valuta država članica koje usvajaju euro,
DONIJELO JE OVU UREDBU:
Članak 1.
Neopozivo utvrđene stope konverzije između eura i valuta država članica koje uvode euro su:
1 euro
=
40,3399
belgijskih franaka
=
1,95583
njemačkih maraka
=
166,386
španjolskih peseta
=
6,55957
francuskih franaka
=
0,787564
irskih funti
=
1 936,27
talijanskih lira
=
40,3399
luksemburških franaka
=
2,20371
nizozemskih guldena
=
13,7603
austrijskih šilinga
=
200,482
portugalskih eskuda
=
5,94573
finskih maraka.
Članak 2.
Ova Uredba stupa na snagu 1. siječnja 1999.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 31. prosinca 1998.
Za Vijeće
Predsjednik
R. EDLINGER
(1)  SL C 412, 31.12.1998., str. 1.
(2)  Odluka Vijeća 98/317/EZ od 3. svibnja 1998. u skladu s člankom 109.j stavkom 4. Ugovora (SL L 139, 11.5.1998., str. 30.).
(3)  SL L 139, 11.5.1998., str. 1.
(4)  SL L 162, 19.6.1997., str. 1.
(5)  SL C 160, 27.5.1998., str. 1.

Summary:
Stope konverzije između nacionalnih valuta i eura
Stope konverzije između nacionalnih valuta i eura
SAŽETAK DOKUMENTA:
Uredba (EZ) br. 2866/98 – stope konverzije između eura i valuta država članica koje usvajaju euro
KOJI JE CILJ OVE UREDBE?
Uspostavlja stope konverzije između eura i bivših nacionalnih valuta zemalja europodručja.
Te stope usvojene su 31. prosinca 1998. kada je prvih 11 zemalja EU-a usvojilo euro (Belgija, Njemačka, Španjolska, Francuska, Irska, Italija, Luksemburg, Nizozemska, Austrija, Portugal i Finska).
KLJUČNE TOČKE
Kako bi postala članica europodručja, što je treća faza ekonomske i monetarne unije EU-a, zemlja EU-a mora ispuniti određene gospodarske i pravne uvjete, poznate kao kriterije konvergencije. Ti kriteriji su osmišljeni kako bi se osiguralo da zemlje mogu pokazati stabilnost – unutar određenih definiranih granica – cijena u financijskom položaju njihove vlade, stabilnost tečaja i dugoročnih kamatnih stopa.
Uredba je nekoliko puta izmijenjena, a kako bi uključila stope konverzije novih zemalja koje se pridružuju europodručju:
Grčka 2001;
Slovenija 2007;
Cipar i Malta 2008;
Slovačka 2009;
Estonija 2011;
Latvija 2014;
Litva 2015.
Sukladno članku 140.Ugovora o funkcioniranju Europske unije, stope konverzije između EU-a i valuta zemalja EU-a određuje Vijeće EU-a. Odluku donosi jednoglasnošću svih zemalja europodručja i zemlje u pitanju, djelujući na prijedlog Europske komisije, a nakon konzultacija s Europskom središnjom bankom.
Stope konverzije neopozivo su fiksne:
1 euro =
Tečaj
Bivša nacionalna valuta
40,34
belgijskih franaka
1,96
njemačkih maraka
15,65
estonskih kruna
340,75
grčkih drahmi
166,39
španjolskih peseta
6,56
francuskih franaka
0,79
irskih funti
1 936,27
talijanskih lira
0,59
ciparskih funti
0,70
latvijskih latova
3,45
litavskih lita
40,34
luksemburških franaka
0,43
malteških lira
2,20
nizozemskih guldena
13,76
austrijskih šilinga
200,48
portugalskih eskuda
239,64
slovenskih tolara
30,13
slovačkih kruna
5,95
finskih maraka
OTKAD SE UREDBA PRIMJENJUJE?
              
Primjenjuje se od 1. siječnja 1999..
POZADINA
              
Za više informacija pogledajte:
„Usvajanje eura” na mrežnoj stranici Europske komisije
„Upotreba eura” na mrežnoj stranici Europske središnje banke
GLAVNI DOKUMENT
            
Uredba Vijeća (EZ) br. 2866/98 od 31. prosinca 1998. o stopama konverzije između eura i valuta država članica koje usvajaju euro (SL L 359, 31.12.1998., str. 1.–2.)
Sukcesivne izmjene i dopune Uredbe (EZ) br. 2866/98 uključene su u osnovni tekst. Ovaj pročišćeni tekst ima samo dokumentarnu vrijednost.
Posljednje ažuriranje 25.07.2016